Notum sit omnibus fidelibus sancte Dei æcclesie, qualiter monachi de Cluniaco in quo domnus Odilo abbas preesse videtur, scamnium fecerint de quadam vinea et unum pratum et unam rasiam, cum quodam hebreo, nomine Salomon. Est autem ipsa vinea quam jam dicti monachi et pratus et rasia in villa Carniaco, in agro Salorniaco, in pago Matiscono. Terminat autem vinea a medio die via publica et a sero via publica, aquilona terra Sancti Vincenti et Sancto Petro de Matiscono, a mane de ipsa hereditate. Terminat autem pratus de duabus partibus terra Sancti Petri de Matiscono, de ipsa hereditate a sero, a medio die terra Sancti Quintini, et faciat ab hodierno die quicquid facere voluerit aut vendere aut dare. Dat autem supradictus hebreus ad jam dictos monachos quicquid habet in villa Molonaco, in agro Fusciaco, videlicet unam vineam qui est sita in pago Matiscono, totum ad integrum, ut faciant ab hodierno die quicquid facere voluerint, sine ullo contradicente; et terminat a medio die terra Sancti Vincenti, a sero via publica, a certio terra Sancti Petri et via publica.